تورکیه‌نین دؤولت باشچی‌سی رجب طیب اردوغان تورکیه بؤیوک میلت مجلیسی و جمهور باشقانلیغی اقامتگاهینی بومبالایان فتح الله‌چی ترور تشکیلاتی‌نین وطن دئیه بیر قایغی‌سی اولمادیغینی سؤیله‌دی.
"قیامچی ترورچولار قارشی‌سیندا بیر اولمالییق. اؤلکه‌میزی اونلارا اصلا قاپدیرمایاجاغیق"، - دئین اردوغان ایستانبول‌داکی جمهور باشقانلیغی اقامتگاهی‌نین قارشی‌سیندا توپ‌لانان وطنداش‌لارا سسلندی: "تهلوکه‌سیزلیک قوه‌لری چوخ یئرده عملیات لارینی داوام ائتدیریر… آمریکا رهبرلیگینه فتح الله گولنی قایتارماقلا باغلی چاغیریشی یئنه تکرار ائدیرم".
وطنداش‌لارین 15 ایی یول چئوریلیشیله باغلی اعدام طلب ایله باغلی ایسه دؤولت باشچی‌سی بون‌لاری دئدی: "بو باره‌ده مطلق بیر قرارا گلینه‌جک. بو طلبینیزی حکومت اولا‌راق دا، دؤولت اولا‌راق دا بیلیریک، حس ائدیریک. سیزین بو طلبینیزی بیز یوخ سایا بیلمریک. دموکراتیادا خالق نه دئییر، اودور. ائله حساب ائدیرم کی، حکومتیمیز آنا موخالیفتله گؤروشدوکدن، اورتاق قرارا گلدیکدن سونرا فیکرینی آچیقلایا‌جاق".
رجب طیب اردوغان عینی زاماندا وطنداش‌لارین میدان‌لاردان چکیلمه‌مه‌‌لرینی و کوچه-میدان‌لاری بوش بوراخیلماما‌لارینی ایسته‌دی.
